RESOLUCIÓN do 17 de febreiro de 2016, da Dirección Xeral de Enerxía e Minas, pola que se revogan as subvencións concedidas ao abeiro da Orde do 10 de xuño de 2015 pola que se establecen as bases reguladoras para a concesión de subvencións, en réxime de concorrencia non competitiva, relativa ao Plan Renove de fiestras, así como a selección de entidades colaboradoras que participarán na súa xestión, e se procede á súa convocatoria (códigos do procedemento IN412A-IN412B).
Consellería de Economía, Emprego e Industria — III. Outras disposicións — 28/06/2016

Procedemento: Plan Renove de fiestras 2015-IN412B.
Antecedentes.
As solicitudes indicadas no anexo desta resolución presentáronse dentro do prazo establecido na orde da convocatoria para as solicitudes de subvención reflectidas nel.
Conforme o establecido no artigo 12 da base reguladora da orde, a concesión das subvencións efectuarase respectando a rigorosa orde da data da solicitude efectuada na aplicación informática e ata o esgotamento do crédito dispoñible, sempre que cumpran os requisitos establecidos nestas bases.
As solicitudes recollidas no anexo desta resolución contan con resolución de concesión, de acordo co disposto no artigo 16 da orde.
Segundo o disposto no artigo 20 da base reguladora da orde, as entidades colaboradoras deberán presentar a documentación xustificativa recollida neste artigo da actuación subvencionada.
Fundamentos de dereito.
Esta consellería é a competente para atender as correspondentes solicitudes e, se é o caso, conceder as presentes subvencións de acordo co establecido na Orde do 10 de xuño de 2015 pola que se establecen as bases reguladoras para a concesión de subvencións, en réxime de concorrencia non competitiva, relativa ao Plan Renove de fiestras, así como a selección de entidades colaboradoras que participarán na súa xestión, e se procede á súa convocatoria (códigos do procedemento IN412A-IN412B).
Na tramitación tivéronse en conta as normas de procedemento contidas na Lei 9/2007, do 13 de xuño, de subvencións de Galicia; na Lei 38/2003, do 17 de novembro, xeral de subvencións; no Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, na Lei 30/1992, do 26 de novembro, de réxime xurídico das administracións públicas e do procedemento administrativo común, e demais normas vixentes de aplicación.
De acordo con todo o anterior e en cumprimento do establecido no artigo 20 da Orde do 10 de xuño de 2015,
Revogar as axudas solicitadas para os proxectos sinalados no anexo a esta resolución polos motivos neste indicados.
Recursos.
Contra a presente resolución, que é definitiva en vía administrativa, poderán interpoñerse os seguintes recursos, sen prexuízo de que os interesados poidan exercer calquera outro que consideren procedente:
a) Recurso potestativo de reposición, ante o conselleiro de Economía, Emprego e Industria, no prazo dun mes contado a partir do día seguinte ao da notificación da resolución, se esta for expresa, ou de tres meses contados a partir do seguinte a aquel en que se produza o acto presunto.
b) Recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da notificación da resolución, se esta for expresa, ou de seis meses contados a partir do seguinte a aquel en que se produza o acto presunto.
Santiago de Compostela, 17 de febreiro de 2016
Causa da revogación: